CELEX: 62008CA0512
Language: el
Date: 2010-10-05 00:00:00
Title: Υπόθεση C-512/08: Απόφαση του Δικαστηρίου (τμήμα μείζονος συνθέσεως) της 5ης Οκτωβρίου 2010 — Ευρωπαϊκή Επιτροπή κατά Γαλλικής Δημοκρατίας (Παράβαση κράτους μέλους — Άρθρο 49 ΕΚ — Κοινωνική ασφάλιση — Υγειονομική περίθαλψη σχεδιαζόμενη εντός άλλου κράτους μέλους, η οποία απαιτεί τη χρησιμοποίηση βαρέος εξοπλισμού — Απαίτηση προηγούμενης εγκρίσεως — Περίθαλψη προγραμματισμένη να πραγματοποιηθεί εντός άλλου κράτους μέλους — Διαφορά μεταξύ των επιπέδων καλύψεως που ισχύουν, αντιστοίχως, στο κράτος μέλος ασφαλίσεως και στο κράτος μέλος διαμονής — Δικαίωμα του έχοντος κοινωνική ασφάλιση σε παρέμβαση του αρμόδιου φορέα, πρόσθετη προς εκείνη του φορέα του κράτους μέλους διαμονής)

4.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/3
            
         Απόφαση του Δικαστηρίου (τμήμα μείζονος συνθέσεως) της 5ης Οκτωβρίου 2010 — Ευρωπαϊκή Επιτροπή κατά Γαλλικής Δημοκρατίας
   (Υπόθεση C-512/08) (1)
   
   (Παράβαση κράτους μέλους - Άρθρο 49 ΕΚ - Κοινωνική ασφάλιση - Υγειονομική περίθαλψη σχεδιαζόμενη εντός άλλου κράτους μέλους, η οποία απαιτεί τη χρησιμοποίηση βαρέος εξοπλισμού - Απαίτηση προηγούμενης εγκρίσεως - Περίθαλψη προγραμματισμένη να πραγματοποιηθεί εντός άλλου κράτους μέλους - Διαφορά μεταξύ των επιπέδων καλύψεως που ισχύουν, αντιστοίχως, στο κράτος μέλος ασφαλίσεως και στο κράτος μέλος διαμονής - Δικαίωμα του έχοντος κοινωνική ασφάλιση σε παρέμβαση του αρμόδιου φορέα, πρόσθετη προς εκείνη του φορέα του κράτους μέλους διαμονής)
   2010/C 328/04
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: N. Yerrell, G. Rozet και E. Traversa)
   
      Καθής: Γαλλική Δημοκρατία (εκπρόσωποι A. Czubinski και G. de Bergues)
   
      Παρεμβαίνοντες υπέρ της καθής: Βασίλειο της Ισπανίας (εκπρόσωπος: J. M. Rodríguez Cárcamo), Δημοκρατία της Φινλανδίας (εκπρόσωπος: A. Guimaraes-Purokoski), Ηνωμένο Βασίλειο της Μεγάλης Βρετανίας και της Βόρειας Ιρλανδίας (εκπρόσωποι: I. Rao, S. Ossowski και M.-E. Demetriou, barrister)
   
      Αντικείμενο
   
   Παράβαση κράτους μέλους — Παράβαση του άρθρου 49 ΕΚ — Ανάγκη προηγούμενης εγκρίσεως από τις αρχές του κράτους μέλους ασφαλίσεως για να είναι δυνατή η απόδοση των εξόδων για συγκεκριμένη μη νοσοκομειακή περίθαλψη παρασχεθείσα εντός άλλου κράτους μέλους — Μη απόδοση της διαφοράς μεταξύ του ποσού που έλαβε ο ασφαλισμένος ο οποίος έτυχε νοσοκομειακής περιθάλψεως εντός κράτους μέλους άλλου από το κράτος ασφαλίσεώς του και του ποσού το οποίο θα είχε δικαίωμα να λάβει αν η ίδια περίθαλψη είχε παρασχεθεί εντός του κράτους ασφαλίσεώς του — Αδικαιολόγητα εμπόδια για την ελεύθερη παροχή υπηρεσιών
   
      Διατακτικό
   
   Το Δικαστήριο αποφασίζει:
   
               1)
            
            
               Απορρίπτει την προσφυγή.
            
         
               2)
            
            
               Καταδικάζει την Ευρωπαϊκή Επιτροπή στα δικαστικά έξοδα.
            
         
               3)
            
            
               Το Βασίλειο της Ισπανίας, η Δημοκρατία της Φινλανδίας, καθώς και το Ηνωμένο Βασίλειο της Μεγάλης Βρετανίας και της Βόρειας Ιρλανδίας φέρουν τα δικαστικά τους έξοδα.
            
         
      (1)  ΕΕ C 44 της 21.2.2009.